 แบบ 69-IFT-S
แบบแสดงรายการข้อมูลการเสนอขายหน่วยทรัสต์
บริษัท     (ชื่อไทย/อังกฤษของผู้เสนอขายหน่วยทรัสต์)	 
เสนอขายหน่วยทรัสต์ของ 
        ชื่อเฉพาะของทรัสต์เพื่อการลงทุนในโครงสร้างพื้นฐาน	  
      ชื่ออังกฤษ (ถ้ามี)	 
· ให้ระบุลักษณะที่สำคัญของกองทรัสต์ เช่น อายุกองทรัสต์ (ถ้ามี) จำนวนเงินที่จะระดมทุน จำนวนหน่วยทรัสต์ที่เสนอขาย ราคาหน่วยทรัสต์ที่เสนอขาย ประเภทหน่วยทรัสต์ 
· ให้ระบุวัตถุประสงค์ของการระดมเงินในครั้งนี้ของกองทรัสต์ หากเป็นการนำไปลงทุนในทรัพย์สินกิจการโครงสร้างพื้นฐาน  ให้ระบุทรัพย์สินกิจการโครงสร้างพื้นฐาน    
· รายละเอียดที่สำคัญอื่น ๆ ได้แก่ ผู้เสนอขายหน่วยทรัสต์ (ผู้จัดการกองทรัสต์) ทรัสตี 
ที่ปรึกษาทางการเงิน ผู้จัดการการรับประกันการจัดจำหน่าย ผู้ประกันการจัดจำหน่าย เงื่อนไข
การยกเลิกการเสนอขายกรณีที่มีจำนวนหลักทรัพย์ที่ขายได้น้อยกว่าจำนวนหน่วยทรัสต์ขั้นต่ำ
ที่ผู้จัดการกองทรัสต์กำหนด เหตุในการยกเลิกการเสนอขายหน่วยทรัสต์และการจองซื้อหน่วยทรัสต์ เป็นต้น
· วันที่ยื่นแบบแสดงรายการข้อมูลเสนอขายหน่วยทรัสต์ (“แบบแสดงรายการข้อมูล”) และวันที่
แบบแสดงรายการข้อมูลมีผลใช้บังคับ   
· ให้มีคำเตือนผู้ลงทุนว่า 
	“ก่อนตัดสินใจลงทุน ผู้ลงทุนต้องใช้วิจารณญาณในการพิจารณาข้อมูลรายละเอียดเกี่ยวกับกองทรัสต์ รวมทั้งความเหมาะสมในการลงทุน และความเสี่ยงที่เกี่ยวข้องเป็นอย่างดี การมีผล
ใช้บังคับของแบบแสดงรายการข้อมูลการเสนอขายหน่วยทรัสต์นี้ มิได้เป็นการแสดงว่า คณะกรรมการกำกับหลักทรัพย์และตลาดหลักทรัพย์ คณะกรรมการกำกับตลาดทุน หรือสำนักงานคณะกรรมการกำกับหลักทรัพย์และตลาดหลักทรัพย์แนะนำให้ลงทุนในหน่วยทรัสต์ที่เสนอขาย หรือมิได้ประกันราคาหรือผลตอบแทนของหน่วยทรัสต์ที่เสนอขาย หรือรับรองความถูกต้องครบถ้วนของข้อมูลในแบบแสดงรายการข้อมูลการเสนอขายหน่วยทรัสต์แต่อย่างใด  ทั้งนี้ การรับรองความถูกต้องครบถ้วนของข้อมูลในแบบแสดงรายการข้อมูลการเสนอขายหน่วยทรัสต์นี้เป็นความรับผิดชอบของผู้เสนอขายหน่วยทรัสต์ 
	หากแบบแสดงรายการข้อมูลการเสนอขายหน่วยทรัสต์มีข้อความหรือรายการเป็นเท็จ หรือขาดข้อความที่ควรแจ้งในสาระสำคัญ ผู้ถือหน่วยทรัสต์ที่ได้ซื้อหน่วยทรัสต์ไม่เกิน 1 ปีนับแต่วันที่
แบบแสดงรายการข้อมูลการเสนอขายหน่วยทรัสต์นั้นมีผลใช้บังคับ มีสิทธิเรียกร้องค่าเสียหายจากบริษัทผู้เสนอขายหน่วยทรัสต์ได้ตามมาตรา 82 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ทั้งนี้ ภายใน 1 ปีนับแต่วันที่ได้รู้หรือควรได้รู้ว่าแบบแสดงรายการข้อมูลการเสนอขายหน่วยทรัสต์เป็นเท็จหรือขาดข้อความที่ควรต้องแจ้งในสาระสำคัญ แต่ไม่เกิน 2 ปีนับแต่วันที่
แบบแสดงรายการข้อมูลการเสนอขายหน่วยทรัสต์มีผลใช้บังคับ”
	ในกรณีที่กองทรัสต์ลงทุนในทรัพย์สินกิจการโครงสร้างพื้นฐานในต่างประเทศให้ระบุ
คำเตือนเพิ่มเติมดังนี้ “ผู้ลงทุนอาจมีข้อจำกัดและความเสี่ยงเกี่ยวกับสิทธิและความคุ้มครองที่ผู้ลงทุนจะได้รับจากการลงทุนในทรัพย์สินกิจการโครงสร้างพื้นฐานในต่างประเทศ ซึ่งเกี่ยวข้องกับกฎหมายและกฎเกณฑ์ของประเทศที่ทรัพย์สินกิจการโครงสร้างพื้นฐานตั้งอยู่ ผู้ลงทุนจึงต้องศึกษาและติดตามกฎหมายและกฎเกณฑ์นั้น ๆ ด้วย”

หมายเหตุ สำหรับในส่วนการเปิดเผยข้อมูลที่เกี่ยวข้องกับความยั่งยืนที่ปรับปรุงเพื่อให้สอดคล้องกับมาตรฐาน
การรายงานทางการเงินด้านการเปิดเผยข้อมูลความยั่งยืน (“มาตรฐาน ISSB”) นั้น ได้นำเอาคำสำคัญ 
(“key terms”) บางส่วน มาจากมาตรฐาน ISSB ซึ่งเป็นมาตรฐานที่มีเจ้าของลิขสิทธิ์เป็น International Financial Reporting Standards Foundation (“IFRS Foundation”) โดยให้เฉพาะข้อความในส่วน key terms เป็นไปภายใต้ข้อประกาศความเป็นเจ้าของลิขสิทธิ์ ดังนี้ 

	Copyrights Notice and the Disclaimer 
This form contains copyright material of the IFRS® Foundation in respect of which all rights are reserved.

Reproduced and distributed by the Securities and Exchange Commission, Thailand with the permission of the Foundation within the Kingdom of Thailand only. No rights granted to third parties without the prior written permission of the Securities and Exchange Commission, Thailand and the Foundation. All rights reserved.

This form is issued by the Securities and Exchange Commission, Thailand in respect of their application in the Kingdom of Thailand and have not been prepared or endorsed by the International Sustainability Standards Board.

The International Sustainability Standards Board, the IFRS Foundation, the authors and the publishers do not accept responsibility for any loss caused by acting or refraining from acting in reliance on the material in this form, whether such loss is caused by negligence or otherwise.





	
 



สารบัญ 
หน้า
ส่วนที่ 1 สรุปข้อมูลสำคัญของกองทรัสต์ (fact sheet) 

ส่วนที่ 2 ข้อมูลเกี่ยวกับกองทรัสต์
[bookmark: _Hlk197448737]ส่วนที่ 2.1 การเปิดเผยข้อมูลที่เกี่ยวข้องกับความยั่งยืน
[bookmark: _Hlk197448770]ส่วนที่ 2.2 ข้อมูลเกี่ยวกับกองทรัสต์
1. ปัจจัยความเสี่ยง 
2. ข้อมูลเกี่ยวกับทรัพย์สินหลักของกองทรัสต์  
3. ราคาประเมินและราคาที่จะเข้าลงทุน
4. ข้อพิพาทหรือข้อจำกัดในการใช้ประโยชน์ในทรัพย์สินกิจการโครงสร้างพื้นฐาน
5. การจัดหาผลประโยชน์จากทรัพย์สินกิจการโครงสร้างพื้นฐาน
6. รายการระหว่างกองทรัสต์กับผู้จัดการกองทรัสต์และบุคคลที่เกี่ยวโยงกันกับ
ผู้จัดการกองทรัสต์และกองทรัสต์กับทรัสตีและบุคคลที่เกี่ยวโยงกันกับทรัสตี
7. ภาพรวมของภาวะอุตสาหกรรมของทรัพย์สินกิจการโครงสร้างพื้นฐานที่ลงทุน
8. โครงสร้างและการดำเนินงานของกองทรัสต์
9. ผู้จัดการกองทรัสต์
10. ทรัสตี
11. ค่าธรรมเนียมและค่าใช้จ่ายที่เรียกเก็บจากกองทรัสต์
12. นโยบายการกู้ยืมเงิน
13. นโยบายการจ่ายผลประโยชน์ และข้อจำกัด
14. ฐานะการเงินและผลการดำเนินงานของกองทรัสต์
15. นโยบายการลงทุนในอนาคต
16. ข้อมูลอื่นที่เกี่ยวข้อง   

ส่วนที่ 3 ข้อมูลเกี่ยวกับการเสนอขายหน่วยทรัสต์
1. รายละเอียดของหน่วยทรัสต์ที่เสนอขาย
2. การจอง การจัดจำหน่าย และการจัดสรร
3. ราคาหน่วยทรัสต์ในตลาดรอง
4. ค่าใช้จ่ายต่าง ๆ ที่เกี่ยวข้องกับการเสนอขายในครั้งนี้   

ส่วนที่ 4 การรับรองความถูกต้องของข้อมูล  





เอกสารแนบ
เอกสารแนบ 1  	ร่างสัญญาก่อตั้งทรัสต์ หรือร่างสัญญาก่อตั้งทรัสต์ที่แก้ไขเพิ่มเติม
เอกสารแนบ 2  	สรุปรายงานการประเมินค่า 
เอกสารแนบ 3  	อื่น ๆ เช่น งบการเงินของคู่สัญญา (ถ้ามี)
เอกสารแนบ 4 	งบการเงินของกองทรัสต์ 3 ปีบัญชีล่าสุด และงบการเงินสำหรับไตรมาสล่าสุดก่อนวันยื่น
		แบบแสดงรายการข้อมูล (ถ้ามี)
เอกสารแนบ 5  	รายงานการตรวจสอบที่เกี่ยวข้องกับความยั่งยืน (การปล่อยก๊าซเรือนกระจก) หรือเอกสารอื่น ๆ 
ที่เทียบเท่า (ถ้ามี)    




ส่วนที่ 1
สรุปข้อมูลสำคัญของกองทรัสต์ (fact sheet) 
สรุปข้อมูลสำคัญนี้เป็นส่วนหนึ่งของแบบแสดงรายการข้อมูลการเสนอขายหน่วยทรัสต์และหนังสือชี้ชวน 
ซึ่งเป็นเพียงข้อมูลสรุปเกี่ยวกับการเสนอขาย ลักษณะและความเสี่ยงของกองทรัสต์  ดังนั้น ผู้ลงทุนต้องศึกษาข้อมูลในรายละเอียดจากหนังสือชี้ชวนฉบับเต็ม ซึ่งสามารถขอได้จากผู้จัดจำหน่ายหลักทรัพย์และ
ผู้จัดการกองทรัสต์ หรืออาจศึกษาข้อมูลได้จากแบบแสดงรายการข้อมูลและหนังสือชี้ชวนที่บริษัทยื่นต่อสำนักงาน ก.ล.ต. ได้ที่เว็บไซต์ของสำนักงาน ก.ล.ต.







 (ระบุชื่อกองทรัสต์)  
(ระบุชื่อผู้จัดการกองทรัสต์ และทรัสตี)  

1.	สาระสำคัญของกองทรัสต์
· ให้ระบุข้อมูลที่สำคัญของกองทรัสต์ เช่น ชื่อกองทรัสต์ ผู้จัดการกองทรัสต์ ทรัสตี ที่ปรึกษาทางการเงิน (ถ้ามี)  
· ข้อมูลเกี่ยวกับการเสนอขายหน่วยทรัสต์ในครั้งนี้ เช่น จำนวนหน่วยที่เสนอขาย มูลค่าที่ตราไว้ 
ราคาเสนอขาย ลักษณะการเสนอขาย ผู้จัดการการรับประกันการจัดจำหน่าย ผู้จัดจำหน่าย 
· เงื่อนไขการจัดจำหน่าย เป็นแบบรับประกันการจำหน่ายอย่างแน่นอนทั้งจำนวน (firm underwriting) หรือไม่รับประกันการจำหน่าย (best effort)
· ให้ระบุวัตถุประสงค์ของการระดมทุนในครั้งนี้ว่า จะนำไปใช้เพื่อวัตถุประสงค์ใด เช่น นำไปลงทุนในทรัพย์สินกิจการโครงสร้างพื้นฐาน นำไปชำระเงินกู้ยืมเดิม (refinance) นำไปปรับปรุงสภาพ/พัฒนาศักยภาพของทรัพย์สินกิจการโครงสร้างพื้นฐาน เป็นต้น ในกรณีที่จะมีการกู้ยืมเงินด้วย ให้ระบุข้อมูล เช่น ผู้ให้กู้ วงเงินกู้ ระยะเวลาการกู้ อัตราดอกเบี้ย และหลักประกันการกู้ยืมเงิน (ถ้ามีการให้หลักประกัน)   
· ข้อมูลที่สำคัญเกี่ยวกับทรัพย์สินกิจการโครงสร้างพื้นฐาน ตั้งอยู่ในประเทศหรือต่างประเทศ ลักษณะ
การลงทุน (กรรมสิทธิ์ สิทธิการเช่า สิทธิสัมปทาน สิทธิในการรับประโยชน์จากรายได้ในอนาคต หรือ หุ้นสามัญ เป็นต้น) 
· ให้ระบุมูลค่าและสัดส่วนของทรัพย์สินกิจการโครงสร้างพื้นฐานที่จะลงทุนว่า เป็นโครงการที่แล้วเสร็จ หรือโครงการที่ไม่แล้วเสร็จเท่าใด
· ราคาที่ลงทุนเปรียบเทียบราคาประเมิน 
· ลักษณะการจัดหาผลประโยชน์ เช่น มีโครงสร้างรายได้อย่างไร รวมทั้งเงื่อนไขสำคัญของสัญญาจัดหาผลประโยชน์ หรือสัญญาจ้างบริหารทรัพย์สินกิจการโครงสร้างพื้นฐาน (ถ้ามี) ข้อมูลทางการเงินและผลการดำเนินงานของทรัพย์สินกิจการโครงสร้างพื้นฐานที่ผ่านมา เช่น รายได้และค่าใช้จ่ายของการบริหารจัดการทรัพย์สินกิจการโครงสร้างพื้นฐานดังกล่าว
· ประมาณการรายได้และค่าใช้จ่ายของกองทรัสต์ไม่เกิน 1 รอบปีบัญชี (ถ้ามี)  ทั้งนี้ ในกรณีดังนี้	ผู้จัดการกองทรัสต์จะจัดทำประมาณการสำหรับรอบปีบัญชีถัดไปด้วยก็ได้
(1) กรณีเป็นการประมาณการเพื่อเสนอขายหน่วยทรัสต์ครั้งแรกสำหรับรอบปีบัญชีแรก
ซึ่งมีระยะเวลาน้อยกว่า 12 เดือน   
(2) กรณีเป็นการประมาณการเพื่อเสนอขายหน่วยทรัสต์เพิ่มเติมในระหว่างช่วงรอบปีบัญชี
ซึ่งมีระยะเวลาที่เหลืออยู่ของรอบปีบัญชีนั้นน้อยกว่า 12 เดือน
· ค่าธรรมเนียมและค่าใช้จ่ายของกองทรัสต์

2.	ความเสี่ยงสำคัญของการลงทุนในหน่วยทรัสต์  
ให้ระบุปัจจัยความเสี่ยงที่ผู้จัดการกองทรัสต์เห็นว่า อาจทำให้เกิดความเสี่ยงต่อการลงทุนของผู้ลงทุนอย่างมีนัยสำคัญ โดยความเสี่ยงดังกล่าวอาจทำให้ผู้ลงทุนสูญเสียเงินลงทุน หรือไม่ได้รับผลตอบแทนในอัตราที่ควรจะได้รับ ทั้งนี้ ให้อธิบายถึงลักษณะความเสี่ยง เหตุการณ์ที่เป็นสาเหตุของความเสี่ยง ผลกระทบที่อาจเกิดขึ้น (ถ้าประเมินผลกระทบเป็นตัวเลขได้ให้ระบุด้วย) แนวโน้มหรือความเป็นไปได้ที่จะเกิดความเสี่ยงดังกล่าว และหากมีการลงทุนในทรัพย์สินกิจการโครงสร้างพื้นฐานในต่างประเทศ ให้ระบุและอธิบายความเสี่ยงตามหลักเกณฑ์ที่กำหนด รวมทั้งข้อจำกัดต่าง ๆ ที่เกี่ยวข้องจากการลงทุนในทรัพย์สินกิจการโครงสร้างพื้นฐานในต่างประเทศด้วย  นอกจากนี้ หากผู้จัดการกองทรัสต์มีมาตรการรองรับไว้เป็นการเฉพาะและสามารถลด
ความเสี่ยงได้อย่างมีนัยสำคัญแล้ว ผู้จัดการกองทรัสต์อาจอธิบายเพิ่มเติมด้วยได้  

ส่วนที่ 2  ข้อมูลเกี่ยวกับกองทรัสต์
ส่วนที่ 2.1 การเปิดเผยข้อมูลที่เกี่ยวข้องกับความยั่งยืน

มาตรฐานการเปิดเผยข้อมูลที่เกี่ยวข้องกับความยั่งยืน
กำหนดให้การเปิดเผยข้อมูลทางการเงินที่เกี่ยวข้องกับความยั่งยืน เป็นไปตามและสอดคล้องกับมาตรฐานการรายงานทางการเงินด้านการเปิดเผยข้อมูลความยั่งยืน ได้แก่ (1) มาตรฐานการรายงานทางการเงินด้านการเปิดเผยข้อมูลความยั่งยืน ฉบับที่ 1 (IFRS S1) เรื่อง ข้อกำหนดทั่วไปสำหรับการเปิดเผยข้อมูลทางการเงินที่เกี่ยวข้องกับความยั่งยืน และ (2) มาตรฐานการรายงานทางการเงินด้านการเปิดเผยข้อมูล
ความยั่งยืน ฉบับที่ 2 เรื่อง การเปิดเผยข้อมูลที่เกี่ยวข้องกับสภาพภูมิอากาศ (IFRS S2) ฉบับสมบูรณ์ 
(ฉบับภาษาอังกฤษ) ที่กำหนดโดยคณะกรรมการมาตรฐานความยั่งยืนระหว่างประเทศ (The International Sustainability Standards Board (ISSB))
[bookmark: _Hlk201956983]นอกจากนี้ ในกรณีมาตรฐาน ISSB ข้างต้น กำหนดให้มีการแสดงข้อมูลนอกเหนือจากที่กำหนดไว้ในแบบนี้ หรือในกรณีที่ในเวลาต่อมามาตรฐาน ISSB ได้มีการปรับปรุงแก้ไขซึ่งเป็นผลให้ต้องเปลี่ยนรูปแบบ
การแสดงข้อมูลจากที่กำหนดไว้ในแบบนี้ ให้แสดงรายการนั้นเพิ่มเติมตามที่มาตรฐาน ISSB กำหนด
นอกเหนือจากการปฏิบัติตามมาตรฐาน ISSB หากผู้จัดการกองทรัสต์ประสงค์จะเปิดเผยข้อมูล
ที่เกี่ยวข้องกับความยั่งยืน ภายใต้กรอบการรายงาน หรือมาตรฐานอื่น ๆ สามารถจัดทำเพิ่มเติมได้ ตราบเท่าที่ไม่ขัดหรือแย้งกับมาตรฐาน ISSB พร้อมระบุชื่อและรายละเอียดที่มีสาระสำคัญของมาตรฐานที่ใช้ด้วย
ผู้จัดการกองทรัสต์สามารถพิจารณาเปิดเผยข้อมูลเชิงปริมาณ (quantitative) หรือข้อมูลเชิงคุณภาพ (qualitative) ก็ได้ โดยต้องไม่ขัดหรือแย้งกับข้อกำหนดของมาตรฐาน ISSB และคำนึงถึงบริบทและลักษณะ
การประกอบธุรกิจของกองทรัสต์เป็นสำคัญด้วย สำหรับการเปิดเผยข้อมูลที่เกี่ยวข้องกับความยั่งยืน 
ผู้จัดการกองทรัสต์สามารถอ้างอิงได้จากมาตรฐานของคณะกรรมการมาตรฐานการบัญชีเพื่อความยั่งยืน (Sustainability Accounting Standards Board Standards (SASB)) และให้การเปิดเผยเป็นไปภายใต้ข้อกำหนด 
กลุ่มกิจการที่เสนอรายงาน
ให้เปิดเผยข้อมูลกลุ่มกิจการที่เสนอรายงานภายใต้หัวข้อความยั่งยืน โดยการรายงานที่เกี่ยวข้องกับความยั่งยืน ครอบคลุมถึงกลุ่มกิจการตามมาตรฐานการรายงานทางการเงินด้านการบัญชี  ทั้งนี้ คำนิยามของบริษัทย่อย บริษัทร่วม และการจัดทำข้อมูลรวมของกลุ่มกิจการ ให้ถือปฏิบัติตามที่กำหนดในมาตรฐานการรายงานทางการเงินด้านการบัญชีที่เกี่ยวข้อง
มาตรการผ่อนปรนช่วงเปลี่ยนผ่าน (transition reliefs)
ภายใต้กรอบระยะเวลาผ่อนปรนช่วงเปลี่ยนผ่าน ให้ผู้จัดการกองทรัสต์เปิดเผยข้อมูลเกี่ยวกับ
การดำเนินการต่าง ๆ ที่เกี่ยวข้องกับการใช้มาตรการผ่อนปรนช่วงเปลี่ยนผ่าน ตามที่ผู้จัดการกองทรัสต์ได้นำมาปรับใช้ โดยให้มีข้อมูลอย่างน้อย ดังต่อไปนี้ 
	กองทรัสต์เริ่ม/จะเริ่มมีหน้าที่เปิดเผยข้อมูลทางการเงินที่เกี่ยวข้องกับความยั่งยืนในปี ...(พ.ศ.)...[footnoteRef:1] [1:  ภายใต้ขอบเขตและระยะการใช้บังคับ (phased-in) ที่สำนักงาน ก.ล.ต. กำหนด] 

โดยรอบระยะเวลาที่จัดทำรายงานการเปิดเผยข้อมูลทางการเงินที่เกี่ยวข้องกับความยั่งยืน
ในรายงานฉบับนี้คือ ตั้งแต่ …(วัน เดือน ปี)... ถึง ...(วัน เดือน ปี)...

	หัวข้อมาตรการผ่อนปรน
	ระบุ (ใช้/ไม่ใช้)
	คำอธิบาย

	1. การเปรียบเทียบข้อมูล
 (Comparative Reporting)
	
	กำหนดให้มีระยะเวลาผ่อนปรนในการเปิดเผยข้อมูลเปรียบเทียบข้อมูลปีก่อนหน้าเป็นระยะเวลา 1 ปี สำหรับกรณีการรายงานในปีแรกที่มีการเปิดเผยข้อมูลด้านสภาพภูมิอากาศ  นอกจากนี้ สำหรับกรณีการรายงานข้อมูลความยั่งยืนอื่น ๆ เช่น 
ด้านสิ่งแวดล้อม ด้านสิทธิมนุษยชน ด้านพัฒนาชุมชนและสังคม เป็นต้น ให้มีระยะเวลาผ่อนปรนในการเปิดเผยข้อมูลเปรียบเทียบข้อมูลปีก่อนในปีแรกที่มีการเปิดเผยข้อมูลเรื่องดังกล่าวด้วยเช่นกัน

	2. การรายงานข้อมูลด้านสภาพภูมิอากาศเป็นลำดับแรก 
(Climate-first Reporting)
	
	กำหนดให้เปิดเผยข้อมูลด้านสภาพภูมิอากาศแบบภาคบังคับเป็นลำดับแรก (Climate-first Reporting) และให้มีระยะเวลาผ่อนปรนเป็นระยะเวลา 5 ปี สำหรับข้อมูลความยั่งยืนด้านอื่น ๆ โดยให้เปิดเผยข้อมูลในรูปแบบ comply or explain  ทั้งนี้ เมื่อพ้นระยะเวลาผ่อนปรนแล้ว ให้ผู้จัดการกองทรัสต์มีหน้าที่ต้องเปิดเผยข้อมูลให้ครอบคลุมถึงการเปิดเผยข้อมูลที่เกี่ยวข้องกับ
ความยั่งยืนในทุกมิติที่เกี่ยวข้องกับกิจกรรมทางธุรกิจ (business activities) แบบภาคบังคับ

	3. ระเบียบปฏิบัติเกี่ยวกับก๊าซ
เรือนกระจก (Greenhouse Gas (“GHG”) Protocol)
	
	กำหนดให้สามารถคำนวณการปล่อยก๊าซเรือนกระจก โดยใช้ระเบียบปฏิบัติเกี่ยวกับก๊าซเรือนกระจก: มาตรฐานการบัญชีและการรายงานของภาคธุรกิจ (2004) (“GHG Protocol 2004”) หรือตามมาตรฐานสากลหรือเทียบเท่า เช่น การประเมินคาร์บอนฟุตพริ้นท์ขององค์กร (CFO) ขององค์การบริหารจัดการก๊าซเรือนกระจก (องค์การมหาชน) เป็นต้น ในช่วง 5 ปีแรก โดยเมื่อพ้นระยะเวลาผ่อนปรนแล้ว ผู้จัดการกองทรัสต์จะต้องจัดทำข้อมูลการปล่อยก๊าซเรือนกระจกให้เป็นไปตาม GHG Protocol 2004 และต้องเปิดเผยข้อมูลที่นำมาใช้ประกอบการวัดการปล่อยก๊าซเรือนกระจก (“GHG emissions”) ตลอดจนรายละเอียดและข้อสมมติที่เกี่ยวข้องด้วย

อย่างไรก็ดี หากกองทรัสต์ ซึ่งครอบคลุมถึงกลุ่มกิจการตามมาตรฐานการรายงานทางการเงิน
ด้านการบัญชีทั้งหมดหรือแต่บางส่วนที่มีหน่วยงานกำกับดูแล หรือมีข้อกำหนดให้ต้องปฏิบัติตามมาตรฐานการบัญชีก๊าซเรือนกระจกด้วยวิธีการอื่น ๆ  นอกเหนือจาก GHG Protocol 2004 ให้กองทรัสต์ และ/หรือกลุ่มกิจการตามมาตรฐานการรายงานทางการเงินด้านการบัญชีนั้น ๆ สามารถจัดทำข้อมูลด้วยวิธีการตามที่หน่วยงานกำกับดูแลดังกล่าวกำหนดได้ พร้อมให้เหตุผลและวิธีการวัด GHG emissions ที่กองทรัสต์นำมาใช้ตลอดจนรายละเอียดและข้อสมมติที่เกี่ยวข้องด้วยเช่นเดียวกัน

	4. การเปิดเผยข้อมูลการปล่อยก๊าซเรือนกระจกตามขอบเขต 3 (“Scope 3 GHG emissions”)
	
	กำหนดให้มีระยะเวลาผ่อนปรนเกี่ยวกับการเปิดเผย Scope 3 GHG emissions แบบภาคบังคับเป็นระยะเวลา 5 ปีแรก และเมื่อพ้นระยะเวลาดังกล่าวให้เปิดเผยข้อมูลการปล่อยก๊าซเรือนกระจกให้ครบทุกขอบเขต

	5. ระยะเวลาการรายงาน 
(Timing of Reporting)
	
	กำหนดให้มีระยะเวลาผ่อนปรนเกี่ยวกับระยะเวลาการรายงาน (Timing of Reporting) เป็นระยะเวลา 
5 ปี กล่าวคือให้ยังสามารถส่งแบบแสดงรายการข้อมูลประจำปีและรายงานประจำปี ภายใน 3 เดือนนับแต่วันสิ้นสุดรอบระยะเวลาบัญชี และเมื่อพ้นระยะเวลาดังกล่าวให้ส่งรายงานดังกล่าวพร้อมกับการนำส่งงบการเงินประจำรอบปีบัญชี ฉบับตรวจสอบ ภายใน 2 เดือนนับแต่วันสิ้นสุดรอบระยะเวลาบัญชี  



นอกจากนี้ เพื่อให้มั่นใจว่าการเปิดเผยข้อมูล GHG emissions เป็นไปตามมาตรฐาน ISSB และ
การทวนสอบข้อมูลจัดทำอย่างมีมาตรฐานและความน่าเชื่อถือ สำหรับการเปิดเผยข้อมูลดังกล่าวและการให้ความเชื่อมั่นของข้อมูลนั้น ให้เปิดเผยข้อมูล GHG emissions ตาม GHG Protocol 2004  หรือตามวิธีการอื่นใด นอกเหนือจาก GHG Protocol 2004 พร้อมระบุชื่อผู้ทวนสอบภายนอก ซึ่งเป็น (1) ผู้ทวนสอบที่ขึ้นทะเบียนกับองค์การบริหารจัดการก๊าซเรือนกระจก (องค์การมหาชน) หรือ (2) ผู้ทวนสอบอื่น ๆ โดย
ผู้ทวนสอบทั้งกรณี (1) และ (2) ให้ดำเนินการทวนสอบตามมาตรฐานทวนสอบที่ได้รับการยอมรับในระดับสากลตามที่สำนักงาน ก.ล.ต. กำหนดบนเว็บไซต์ ในลักษณะการให้ความเชื่อมั่นในระดับจำกัด (limited assurance) หรือเทียบเท่า หรือสูงกว่า

ส่วนที่ 2.2 ข้อมูลเกี่ยวกับกองทรัสต์

		บริษัท (ผู้จัดการกองทรัสต์).................................……………………………………………………………..…
โดยมีที่ตั้งสำนักงานใหญ่อยู่ที่ …………………………………………………………………………………………………………………..
เลขทะเบียนบริษัท ....................................................  Home page (ถ้ามี) .......................................................... 
โทรศัพท์ .......................................................................... โทรสาร ……………….………………………………………………
ประสงค์จะเสนอขายหน่วยทรัสต์ของ.............................(ชื่อกองทรัสต์)..................................................................
โดยมีวัตถุประสงค์เพื่อ ..............................(ให้อธิบายว่า เงินที่ได้รับจากการจำหน่ายหน่วยทรัสต์ในครั้งนี้ กองทรัสต์จะนำไปใช้เพื่อวัตถุประสงค์ใด เช่น นำไปลงทุนในทรัพย์สินกิจการโครงสร้างพื้นฐาน นำไปชำระเงินกู้ยืมเดิม (refinance) นำไปปรับปรุงสภาพ/พัฒนาศักยภาพของทรัพย์สินกิจการโครงสร้างพื้นฐาน เป็นต้น รวมทั้งให้ประมาณการว่า เงินที่ได้รับจากการระดมทุนในครั้งนี้ และเงินจากการกู้ยืมเงิน (ถ้ามี) เมื่อหักค่าใช้จ่ายต่าง ๆ แล้วจะเหลือเงินที่จะนำไปใช้ตามวัตถุประสงค์ที่ระบุไว้เป็นจำนวนเท่าใด...........................................................)
1. ปัจจัยความเสี่ยง 
ให้ระบุปัจจัยความเสี่ยงที่ผู้จัดการกองทรัสต์เห็นว่า อาจทำให้เกิดความเสี่ยงต่อการลงทุนของผู้ลงทุน
อย่างมีนัยสำคัญ โดยความเสี่ยงดังกล่าวอาจทำให้ผู้ลงทุนสูญเสียเงินลงทุน หรือไม่ได้รับผลตอบแทนในอัตราที่ควรจะได้รับ ทั้งนี้ ให้อธิบายถึงลักษณะความเสี่ยง เหตุการณ์ที่เป็นสาเหตุของความเสี่ยง ผลกระทบที่อาจเกิดขึ้น (ถ้าประเมินผลกระทบเป็นตัวเลขได้ให้ระบุด้วย) แนวโน้มหรือความเป็นไปได้ที่จะเกิดความเสี่ยงดังกล่าว นอกจากนี้ หากผู้จัดการกองทรัสต์มีมาตรการรองรับไว้เป็นการเฉพาะและสามารถลดความเสี่ยงได้อย่างมีนัยสำคัญแล้ว ให้ผู้จัดการกองทรัสต์อธิบายเพิ่มเติม รวมทั้งความเสี่ยงด้านอื่น ๆ ที่เกี่ยวข้อง เช่น
- ความเสี่ยงจากการที่กองทรัสต์ไม่กระจายการลงทุน ทำให้รายได้ของกองทรัสต์ต้องพึ่งพิงทรัพย์สินกิจการโครงสร้างพื้นฐานใดทรัพย์สินกิจการโครงสร้างพื้นฐานหนึ่ง
- ความเสี่ยงจากทรัพย์สินกิจการโครงสร้างพื้นฐานประเภทที่กองทรัสต์ลงทุน 
- ความเสี่ยงจากความสามารถในการปฏิบัติตามสัญญาของคู่สัญญาที่มีต่อกองทรัสต์ และการต่อสัญญา
- ความเสี่ยงจากการพึ่งพิงความสามารถของผู้ประกอบกิจการโครงสร้างพื้นฐานในการบริหารจัดการ หรือหารายได้จากทรัพย์สินกิจการโครงสร้างพื้นฐาน
- ความเสี่ยงเกี่ยวกับสิทธิและความคุ้มครองที่ผู้ลงทุนจะได้รับจากการลงทุนในทรัพย์สินกิจการโครงสร้างพื้นฐานในต่างประเทศ ซึ่งเกี่ยวข้องกับกฎหมายและกฎเกณฑ์ของประเทศที่ทรัพย์สินกิจการโครงสร้างพื้นฐานตั้งอยู่ รวมทั้งความเสี่ยงด้านอัตราแลกเปลี่ยน
- ความเสี่ยงอื่น ๆ ที่ผู้เสนอขายเห็นว่า จำเป็นต้องเปิดเผยให้ผู้ลงทุนทราบ เช่น ความเสี่ยงจากการกู้ยืมเงิน ความเสี่ยงจากการลงทุนบางส่วนในทรัพย์สินกิจการโครงสร้างพื้นฐานที่ยังไม่ก่อสร้างหรือยังสร้างไม่แล้วเสร็จ 
2.	ข้อมูลเกี่ยวกับทรัพย์สินหลักของกองทรัสต์   
ในกรณีเป็นการเสนอขายเพื่อนำเงินไปลงทุนในทรัพย์สินกิจการโครงสร้างพื้นฐาน ให้ระบุข้อมูลเกี่ยวกับทรัพย์สินกิจการโครงสร้างพื้นฐานอย่างน้อยดังต่อไปนี้ 
2.1 ข้อมูลทั่วไปของทรัพย์สินกิจการโครงสร้างพื้นฐาน เช่น ชื่อ ทำเลที่ตั้ง ลักษณะ ประเภทการถือครอง (เจ้าของกรรมสิทธิ์หรือสิทธิการเช่า) ลักษณะการบริหารจัดการทรัพย์สินกิจการโครงสร้างพื้นฐาน 
ผลการดำเนินงานในอดีตของทรัพย์สินกิจการโครงสร้างพื้นฐาน (ถ้ามี) และข้อมูลอื่น ๆ เกี่ยวกับทรัพย์สินกิจการโครงสร้างพื้นฐานที่จำเป็นต่อการตัดสินใจของผู้ลงทุน  นอกจากนี้ ให้แสดงภาพถ่ายของทรัพย์สินกิจการโครงสร้างพื้นฐานประกอบด้วย
[bookmark: Detail255]2.2 ข้อมูลที่แสดงถึงการปฏิบัติตามกฎหมายว่าด้วยการให้เอกชนเข้าร่วมงานหรือดำเนินกิจการของรัฐ และการดำเนินการที่ผ่านมาของกิจการโครงสร้างพื้นฐานที่เข้าทำธุรกรรมกับกองทรัสต์ (ถ้ามี)
2.3 ในกรณีที่เป็นการเช่าช่วงทรัพย์สินกิจการโครงสร้างพื้นฐานหรือสิทธิสัมปทานในการประกอบกิจการโครงสร้างพื้นฐาน ให้ผู้จัดการกองทรัสต์ระบุผลกระทบและความเสี่ยงที่จะเกิดขึ้นในกรณีที่สัญญาเช่าหลักหรือสัญญาสัมปทานถูกยกเลิก (ถ้ามี) รวมทั้งอธิบายกลไกหรือมาตรการในการป้องกันความเสี่ยง
[bookmark: Detail259]2.4 ในกรณีที่เป็นการลงทุนในสิทธิในการรับประโยชน์จากรายได้อนาคต หรือสิทธิตามสัญญาแบ่งรายได้ในอนาคตของกิจการโครงสร้างพื้นฐานหรือที่เกิดขึ้นจากการบริหารจัดการกิจการโครงสร้างพื้นฐานหรือการบริหารจัดการทรัพย์สินอื่นใดที่ได้จากการประกอบกิจการโครงสร้างพื้นฐาน ให้ระบุถึงปัจจัยที่มีผลต่อรายได้ของกองทรัสต์ รวมทั้งค่าใช้จ่ายตามสัญญาที่สามารถหักจากรายได้ก่อนส่งให้แก่กองทรัสต์ (ถ้ามี) รวมทั้งอธิบายกลไกหรือมาตรการในการป้องกันความเสี่ยง และหากกองทรัสต์มิได้เป็นบุคคลเดียวที่มีสิทธิได้รับรายได้
ในอนาคตทั้งจำนวน ให้ระบุการวิเคราะห์ของผู้จัดการกองทรัสต์เกี่ยวกับสิทธิได้เสียทางทรัพย์สินของ
ผู้ถือหน่วยทรัสต์แต่ละชนิด โดยเปรียบเทียบกับสิทธิของเจ้าหนี้หรือผู้มีสิทธิอื่นในรายได้ในอนาคตนั้น พร้อมทั้งแสดงบทวิเคราะห์และความเห็นทางกฎหมายในเรื่องดังกล่าว
2.5 ในกรณีที่ลงทุนทางอ้อมผ่านการถือหุ้นของบริษัทที่ประกอบกิจการโครงสร้างพื้นฐานให้ผู้จัดการกองทรัสต์แสดงกลไกการกำกับดูแลให้บริษัทที่กองทรัสต์ถือหุ้นดังกล่าวดำเนินการให้เป็นไปในทำนองเดียวกับหลักเกณฑ์ที่กำหนดไว้สำหรับกองทรัสต์ที่มีการลงทุนในทรัพย์สินกิจการโครงสร้างพื้นฐานนั้นโดยตรง  ทั้งนี้ กลไกการกำกับดูแลดังกล่าวให้รวมถึงการดำเนินการดังต่อไปนี้
 (1) มีการส่งบุคลากรเข้าเป็นกรรมการของบริษัทย่อยหรือบริษัทร่วมอย่างน้อยตามสัดส่วนการถือหุ้นในบริษัทย่อยหรือบริษัทร่วมนั้น และมีข้อกำหนดในสัญญาก่อตั้งทรัสต์ที่ทำให้การส่งบุคคลดังกล่าวต้องได้รับมติเห็นชอบจากที่ประชุมคณะกรรมการของผู้จัดการกองทรัสต์
ในกรณีที่บริษัทตามวรรคหนึ่งจัดตั้งขึ้นตามกฎหมายต่างประเทศ กรรมการของบริษัทย่อยหรือบริษัทร่วมดังกล่าวอย่างน้อยหนึ่งคนต้องมีถิ่นที่อยู่ในประเทศไทย
 (2) มีการกำหนดขอบเขตหน้าที่และความรับผิดชอบของกรรมการที่ได้รับแต่งตั้งตาม (1) ไว้อย่างชัดเจน ซึ่งรวมถึง
(ก) การกำหนดกรอบอำนาจในการใช้ดุลพินิจที่ชัดเจน และที่มีผลให้การพิจารณาของกรรมการดังกล่าวในการออกเสียงในการประชุมคณะกรรมการของบริษัทย่อยหรือบริษัทร่วมในเรื่องสำคัญต้องได้รับ
ความเห็นชอบจากคณะกรรมการของผู้จัดการกองทรัสต์ก่อน  
(ข) การติดตามดูแลให้บริษัทย่อยหรือบริษัทร่วมดังกล่าวมีการเปิดเผยข้อมูลเกี่ยวกับฐานะการเงินและผลการดำเนินงาน การทำรายการระหว่างผู้จัดการกองทรัสต์ดังกล่าวกับผู้จัดการกองทรัสต์หรือบุคคล
ที่เกี่ยวโยงกันกับผู้จัดการกองทรัสต์ และการได้มาหรือจำหน่ายไปซึ่งทรัพย์สินที่มีนัยสำคัญ ให้ครบถ้วนถูกต้อง
(ค) การติดตามดูแลให้กรรมการและผู้บริหารของบริษัทย่อยหรือบริษัทร่วมดังกล่าวปฏิบัติให้เป็นไปตามหน้าที่และความรับผิดชอบตามที่กฎหมายกำหนด
 (3) มีกลไกในการกำกับดูแลที่มีผลให้การทำรายการระหว่างบริษัทย่อยหรือบริษัทร่วมดังกล่าว 
กับผู้จัดการกองทรัสต์หรือบุคคลที่เกี่ยวโยงกันกับผู้จัดการกองทรัสต์ การได้มาหรือจำหน่ายไปซึ่งทรัพย์สิน หรือการทำรายการสำคัญอื่นใดของบริษัทย่อยหรือบริษัทร่วมดังกล่าว มีสาระของรายการและต้องผ่านระบบ
ในการอนุมัติของกองทรัสต์ตามข้อกำหนดในสัญญาก่อตั้งทรัสต์
 (4) การจัดให้มีมาตรการที่จะทำให้ทรัสตีสามารถตรวจสอบการดำเนินการของผู้จัดการกองทรัสต์ เพื่อให้เป็นไปตามกลไกที่วางไว้ตาม (1) (2) และ (3)
2.6 ในกรณีมีการลงทุนในทรัพย์สินกิจการโครงสร้างพื้นฐานในต่างประเทศ ให้เปิดเผยความเห็นของที่ปรึกษากฎหมายด้วยว่า กองทรัสต์สามารถได้มาและถือครองทรัพย์สินกิจการโครงสร้างพื้นฐานตามกฎหมายของประเทศดังกล่าว 
[bookmark: Detail261]2.7 ในกรณีที่กองทรัสต์มีนโยบายการลงทุนในทรัพย์สินกิจการโครงสร้างพื้นฐานเป็นโครงการที่ไม่แล้วเสร็จ ให้ระบุแผนการดำเนินงานในแต่ละขั้น โดยเริ่มตั้งแต่การดำเนินการก่อสร้างจนถึงการก่อสร้างแล้วเสร็จ 
และการบริหารและจัดหาประโยชน์จากโครงการ
2.8 ในกรณีที่จะมีการกู้ยืมเงินด้วย ให้ระบุรายละเอียดเกี่ยวกับการกู้ยืมเงิน สรุปสาระสำคัญของสัญญากู้ยืม และรายละเอียดการวางหลักประกันการกู้ยืมเงิน (ถ้ามีการให้หลักประกัน) รวมทั้ง อธิบายว่า การกู้ยืมจะเป็นประโยชน์ต่อผู้ลงทุนอย่างไร  นอกจากนี้ ในกรณีที่เป็นการกู้ยืมเงินจากบุคคลที่เกี่ยวโยงกันให้อธิบายความสัมพันธ์ รวมทั้งเหตุผลความจำเป็นของการกู้ยืมจากบุคคลดังกล่าว และเงื่อนไขตามสัญญากู้ยืมเงินดังกล่าวเป็นทางการค้าปกติหรือไม่ อย่างไร   
2.9 ในกรณีที่เป็นเทคโนโลยีใหม่ที่ไม่เคยใช้ในประเทศไทยมาก่อน หรือเป็นเทคโนโลยีขั้นสูงที่จำเป็นต้องใช้ความชำนาญเฉพาะด้านเป็นพิเศษ ให้ระบุความเห็นของผู้เชี่ยวชาญอิสระเกี่ยวกับเทคโนโลยีที่ใช้กับกิจการโครงสร้างพื้นฐาน (technological feasibility) รายละเอียด ข้อดีและข้อเสียของเทคโนโลยีดังกล่าว 
ตลอดจนตัวอย่างของโครงการอื่นที่ใช้เทคโนโลยีนั้น (ถ้ามี)
2.10 หากเป็นธุรกรรมที่เป็นการขัดแย้งทางผลประโยชน์ระหว่างกองทรัสต์กับทรัสตีให้เปิดเผยความสัมพันธ์ของธุรกรรมดังกล่าว และอธิบายความจำเป็นและความสมเหตุสมผลของรายการดังกล่าวว่าเป็นไปเพื่อประโยชน์สูงสุดของกองทรัสต์แล้วหรือไม่ อย่างไร

3.	ราคาประเมินและราคาที่จะเข้าลงทุน
3.1 สรุปสาระสำคัญของรายงานการประเมิน เช่น ราคาประเมิน วิธีที่ใช้ในการประเมิน สรุปสมมติฐานสำคัญ  
3.2 ราคาที่จะลงทุน และสรุปสาระสำคัญของสัญญาที่ทำให้ได้มาซึ่งทรัพย์สิน และให้ผู้จัดการกองทรัสต์แสดงความเห็นถึงความเหมาะสมของการลงทุนในราคาดังกล่าว
3.3 หากเป็นการซื้อทรัพย์สินจากบุคคลที่เกี่ยวโยงกันกับผู้จัดการกองทรัสต์ ให้ระบุ ความสัมพันธ์ และให้ผู้จัดการกองทรัสต์อธิบายความจำเป็น และความสมเหตุสมผลของรายการดังกล่าวว่าเป็นไปเพื่อประโยชน์สูงสุดของกองทรัสต์หรือไม่ อย่างไร  ทั้งนี้ ให้มีความเห็นของกรรมการอิสระของผู้จัดการกองทรัสต์ และที่ปรึกษาทางการเงินประกอบด้วย

4.	ข้อพิพาทหรือข้อจำกัดในการใช้ประโยชน์ในทรัพย์สินกิจการโครงสร้างพื้นฐาน  
ให้เปิดเผยว่า ทรัพย์สินกิจการโครงสร้างพื้นฐานอยู่ในบังคับแห่งทรัพยสิทธิ เช่น ติดภาระจำยอม หรือ
มีข้อพิพาทใด ๆ ที่จะกระทบต่อทรัพย์สินที่กองทรัสต์เข้าลงทุนหรือไม่ หากมี ให้ระบุถึงเหตุผลและความจำเป็นในการลงทุนในทรัพย์สินกิจการโครงสร้างพื้นฐาน พร้อมทั้งวิเคราะห์ผลกระทบและให้ข้อมูลสนับสนุนที่จะแสดงได้ว่า การอยู่ภายใต้บังคับแห่งทรัพยสิทธิหรือการมีข้อพิพาทนั้น ไม่กระทบต่อการจัดหาประโยชน์จากทรัพย์สินกิจการโครงสร้างพื้นฐานดังกล่าวอย่างมีนัยสำคัญ และเงื่อนไขการได้มาซึ่งทรัพย์สินกิจการโครงสร้างพื้นฐานนั้นยังเป็นประโยชน์แก่ผู้ถือหน่วยทรัสต์โดยรวม 

5.	การจัดหาผลประโยชน์จากทรัพย์สินกิจการโครงสร้างพื้นฐาน
5.1 ให้อธิบายลักษณะการจัดหาผลประโยชน์จากทรัพย์สินกิจการโครงสร้างพื้นฐาน เช่น โครงสร้างรายได้ มีผู้ใช้บริการหลายราย หรือมีการกระจุกตัวของผู้ใช้บริการหรือไม่ อย่างไร อายุเฉลี่ยของสัญญาให้บริการ เป็นต้น
5.2 หากเป็นการให้เช่าหรือให้บริการแก่ผู้ใช้บริการรายใดรายหนึ่ง หรือมีการกระจุกตัวของผู้ใช้บริการอย่างมีนัยสำคัญ ให้สรุปสาระสำคัญของร่างสัญญาจัดหาผลประโยชน์ ข้อมูลเกี่ยวกับผู้ใช้บริการหรือคู่สัญญา 
การวิเคราะห์ของผู้จัดการกองทรัสต์เกี่ยวกับความน่าเชื่อถือของผู้ใช้บริการหรือคู่สัญญา เช่น การวิเคราะห์
ฐานะการเงิน เป็นต้น รวมทั้งผลกระทบของการเปลี่ยนตัวผู้ใช้บริการหรือคู่สัญญา
5.3 หากผู้ใช้บริการหลักเป็นบุคคลที่เกี่ยวโยงกันกับผู้จัดการกองทรัสต์ ให้ระบุความสัมพันธ์ และข้อมูล
ที่เกี่ยวข้อง รวมทั้งการวิเคราะห์ของผู้จัดการกองทรัสต์ที่แสดงได้ว่า การกำหนดค่าเช่าและเงื่อนไขเป็นทางการค้าปกติ (arm’s length transaction)
5.4 ให้แสดงข้อมูลเกี่ยวกับผู้บริหารทรัพย์สินกิจการโครงสร้างพื้นฐาน เช่น ทีมบริหาร ประสบการณ์
ในการดำเนินธุรกิจนั้น ๆ ผลการดำเนินงานที่ผ่านมา เงื่อนไขและผลตอบแทนที่จะได้รับจากกองทรัสต์ ความสัมพันธ์เชิงการถือหุ้นหรือมีความเกี่ยวข้องทางธุรกิจกับผู้จัดการกองทรัสต์ หรือไม่ อย่างไร
ให้ระบุรายละเอียดว่า ผู้บริหารทรัพย์สินกิจการโครงสร้างพื้นฐานมีทรัพย์สินกิจการโครงสร้างพื้นฐานอื่นภายใต้การจัดการที่อาจแข่งขันในทางธุรกิจกับทรัพย์สินกิจการโครงสร้างพื้นฐานของกองทรัสต์หรือไม่ อย่างไร รวมทั้งให้อธิบายกลไกหรือมาตรการที่ผู้จัดการกองทรัสต์ใช้ในการกำกับดูแลผู้บริหารทรัพย์สินกิจการโครงสร้างพื้นฐานเพื่อป้องกันความขัดแย้งทางผลประโยชน์ระหว่างผู้บริหารทรัพย์สินกิจการโครงสร้างพื้นฐาน และกองทรัสต์
5.5 ในกรณีที่กองทรัสต์ต้องพึ่งพิงผู้เช่ารายใดรายหนึ่ง หรือทำสัญญาแบ่งรายได้ในอนาคตของกิจการโครงสร้างพื้นฐานหรือที่เกิดขึ้นจากการบริหารจัดการกิจการโครงสร้างพื้นฐานหรือการบริหารจัดการทรัพย์สินอื่นใดที่ได้จากการประกอบกิจการโครงสร้างพื้นฐาน ให้แสดงข้อมูลของผู้เช่าหรือคู่สัญญา เช่น ผลการดำเนินงานที่ผ่านมา ความเห็นของผู้จัดการกองทรัสต์เกี่ยวกับความสามารถของคู่สัญญาในการปฏิบัติตามสัญญา  รวมทั้งให้ระบุมาตรการดำเนินการหากคู่สัญญารายปัจจุบันไม่สามารถปฏิบัติตามสัญญาได้ ความสัมพันธ์เชิง
การถือหุ้นหรือมีความเกี่ยวข้องทางธุรกิจกับผู้จัดการกองทรัสต์หรือไม่ อย่างไร
5.6 การจัดทำประมาณการผลตอบแทนของกองทรัสต์ในแบบแสดงรายการข้อมูลนี้ ให้เป็นไปตาม
ความสมัครใจของผู้จัดการกองทรัสต์
5.6.1 ในกรณีที่ประสงค์จะจัดทำและเปิดเผย ต้องเป็นประมาณการผลตอบแทนของรอบปีบัญชีปัจจุบัน  ทั้งนี้ จะจัดทำและเปิดเผยประมาณการสำหรับรอบปีบัญชีถัดไปด้วยก็ได้ ในกรณีดังนี้
(1) กรณีเป็นการประมาณการเพื่อเสนอขายหน่วยทรัสต์ครั้งแรกสำหรับรอบปีบัญชีแรกซึ่งมีระยะเวลาน้อยกว่า 12 เดือน
(2) กรณีเป็นการประมาณการเพื่อเสนอขายหน่วยทรัสต์เพิ่มเติมในระหว่างช่วงรอบปีบัญชีซึ่งมีระยะเวลาที่เหลืออยู่ของรอบปีบัญชีนั้นน้อยกว่า 12 เดือน
5.6.2 ผู้จัดการกองทรัสต์และที่ปรึกษาทางการเงิน (ถ้ามี) ต้องจัดทำและประมาณการด้วย
ความระมัดระวัง โดยต้องแสดงสมมติฐานที่สำคัญที่ใช้อ้างอิงไว้อย่างชัดเจนและเข้าใจง่าย รวมทั้งให้แสดงความเห็นว่า สมมติฐานดังกล่าวมีความสมเหตุสมผลแล้ว พร้อมทั้งระบุความเสี่ยงที่อาจทำให้ผลตอบแทนหรือผลการดำเนินการของกองทรัสต์ไม่เป็นไปตามที่ประมาณการไว้  ทั้งนี้ ในการนำเสนอประมาณการผลตอบแทน ให้แสดงข้อมูลในลักษณะดังต่อไปนี้
(1) นำเสนอในรูปอัตราผลตอบแทน ซึ่งจัดทำขึ้นจากประมาณการงบการเงินที่ผ่าน
การพิจารณาจากผู้สอบบัญชีที่อยู่ในบัญชีรายชื่อที่สำนักงาน ก.ล.ต. ให้ความเห็นชอบว่า สอดคล้องกับนโยบาย
การบัญชีและมาตรฐานการบัญชีที่กองทรัสต์ต้องปฏิบัติ โดยในการนำเสนอ ให้มีข้อความประกอบว่า 
“อัตราผลตอบแทนดังกล่าว คำนวณจากราคาเสนอขาย ณ ราคาที่..............บาท ซึ่งเป็นเพียงการแสดงการประมาณการสำหรับรอบระยะเวลา..........................สิ้นสุด ณ วันที่..................................
และไม่อาจรับรองผลได้”
(2) ระบุข้อมูลเกี่ยวกับการวิเคราะห์ความไวต่อการเปลี่ยนแปลง (sensitivity analysis) 
ที่ผ่านการตรวจสอบจากผู้สอบบัญชีหรือที่ปรึกษาทางการเงินที่อยู่ในบัญชีรายชื่อที่สำนักงาน ก.ล.ต. 
ให้ความเห็นชอบ หรือบุคคลอื่นใดตามที่สำนักงาน ก.ล.ต. ให้ความเห็นชอบ พร้อมทั้งสมมติฐานที่ใช้อ้างอิง
อย่างชัดเจนและเข้าใจง่าย
(3) ในกรณีที่ผู้จัดการกองทรัสต์และที่ปรึกษาทางการเงิน (ถ้ามี) ใช้สมมติฐานหลัก
ที่แตกต่างจากผู้ประเมินมูลค่าทรัพย์สินอย่างมีนัยสำคัญ ให้อธิบายเหตุผลและระบุข้อมูลที่สนับสนุนสมมติฐานดังกล่าว
(4) ในกรณีที่กองทรัสต์มีนโยบายการลงทุนเพื่อให้ได้มาซึ่งสิทธิการเช่าในทรัพย์สินกิจการโครงสร้างพื้นฐาน ให้แสดงถึงประมาณการอัตราผลตอบแทนแยกออกจากประมาณการอัตราเงินคืนทุน (ถ้ามี)
ทั้งนี้ หากประมาณการผลตอบแทนที่จัดทำขึ้นมีเหตุอันควรทราบอยู่แล้วว่า สมมติฐานที่ใช้อ้างอิงนั้นไม่สมเหตุสมผล แบบแสดงรายการข้อมูลดังกล่าวอาจเข้าข่ายแสดงรายการข้อมูลที่เป็นเท็จหรือปกปิดข้อมูลที่ควรจะต้องแจ้งในสาระสำคัญ ซึ่งผู้จัดการกองทรัสต์และที่ปรึกษาทางการเงินอาจเข้าข่ายฝ่าฝืน
มาตรา 278 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
อนึ่ง หากผู้จัดการกองทรัสต์ประสงค์จะเปิดเผยหรือเผยแพร่ข้อมูลใด ๆ ที่เกี่ยวกับแนวโน้มหรือประมาณการผลตอบแทนในเชิงตัวเลขต่อผู้ลงทุน ผู้จัดการกองทรัสต์ต้องจัดทำและแสดงประมาณการดังกล่าวในแบบแสดงรายการข้อมูลด้วย ไม่เช่นนั้น ผู้จัดการกองทรัสต์อาจเข้าข่ายฝ่าฝืนมาตรา 77 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
	หมายเหตุ   ในกรณีที่ผู้จัดการกองทรัสต์มีการจัดทำและเปิดเผยประมาณการผลตอบแทนในแบบแสดงรายการข้อมูล ผู้จัดการกองทรัสต์จะมีหน้าที่ในการเปิดเผยคำอธิบายในแบบแสดงรายการข้อมูลประจำปีในปีถัดไปว่าผลการดำเนินงานที่เกิดขึ้นจริงแตกต่างจากการประมาณการผลตอบแทนที่ทำไว้อย่างไร

6. รายการระหว่างกองทรัสต์กับผู้จัดการกองทรัสต์และบุคคลที่เกี่ยวโยงกันกับผู้จัดการกองทรัสต์ และกองทรัสต์กับทรัสตีและบุคคลที่เกี่ยวโยงกันกับทรัสตี  
6.1 รายการระหว่างกองทรัสต์กับผู้จัดการกองทรัสต์และบุคคลที่เกี่ยวโยงกันกับผู้จัดการกองทรัสต์ 
 (1) ให้เปิดเผยธุรกรรมระหว่างกองทรัสต์กับผู้จัดการกองทรัสต์และบุคคลที่เกี่ยวโยงกันกับผู้จัดการกองทรัสต์ โดยให้ระบุชื่อกลุ่มบุคคลที่เกี่ยวโยงกัน ลักษณะความสัมพันธ์ และเปิดเผยข้อมูลธุรกรรม เช่น ลักษณะ ปริมาณ เงื่อนไขของธุรกรรม มูลค่าของธุรกรรม หรือค่าบริการ พร้อมทั้งแสดงราคาประเมิน หรืออัตราค่าเช่าหรือค่าบริการที่ประเมินโดยผู้ประเมินค่าทรัพย์สิน
 (2) ให้อธิบายนโยบายการทำธุรกรรมระหว่างกองทรัสต์กับผู้จัดการกองทรัสต์และบุคคลที่เกี่ยวโยงกันกับผู้จัดการกองทรัสต์ในอนาคตและแนวทางป้องกันความขัดแย้งทางผลประโยชน์
6.2 รายการระหว่างกองทรัสต์กับทรัสตีและบุคคลที่เกี่ยวโยงกันกับทรัสตี
 (1) ให้เปิดเผยธุรกรรมระหว่างกองทรัสต์กับทรัสตีและบุคคลที่เกี่ยวโยงกันกับทรัสตีโดยให้ระบุข้อมูลเช่นเดียวกับข้อ 6.1(1)
 (2) ให้ระบุถึงกระบวนการในการทำธุรกรรมระหว่างกองทรัสต์กับทรัสตีและบุคคลที่เกี่ยวโยงกันกับทรัสตีในอนาคตว่า 
(ก) มีการเปิดเผยข้อมูลผ่านตลาดหลักทรัพย์แห่งประเทศไทยหรือช่องทางอื่นใดที่ผู้ถือหน่วยทรัสต์สามารถเข้าถึงข้อมูลการจะเข้าทำธุรกรรมได้อย่างทั่วถึง 
(ข) มีระยะเวลาในการเปิดเผยข้อมูลที่สมเหตุสมผล ซึ่งต้องไม่เกิน 14 วัน
(ค) มีการเปิดเผยช่องทาง วิธีการ และระยะเวลาคัดค้านที่ชัดเจนโดยระยะเวลาดังกล่าวต้องไม่น้อยกว่า 14 วัน เว้นแต่ในกรณีที่มีการขอมติผู้ถือหน่วยทรัสต์เพื่อเข้าทำธุรกรรมดังกล่าวให้การคัดค้านกระทำ
ในการขอมติผู้ถือหน่วยนั้น
อนึ่ง ในกรณีที่มีผู้ถือหน่วยทรัสต์แสดงการคัดค้านอย่างชัดเจนตามวิธีการที่มีการเปิดเผย
ตามข้อ 6.2(2)(ค) ในจำนวนที่เกินกว่า 1 ใน 4 ของจำนวนหน่วยทรัสต์ที่จำหน่ายได้แล้วทั้งหมด ทรัสตีจะกระทำหรือยินยอมให้มีธุรกรรมดังกล่าวข้างต้นไม่ได้

7. ภาพรวมของภาวะอุตสาหกรรมของทรัพย์สินกิจการโครงสร้างพื้นฐานที่ลงทุน   
ให้อธิบายภาพรวมของภาวะอุตสาหกรรมของทรัพย์สินกิจการโครงสร้างพื้นฐานที่ลงทุนและแนวโน้มของธุรกิจดังกล่าว รวมทั้งปัจจัยต่าง ๆ ที่มีผลกระทบต่อรายได้ที่กองทรัสต์จะได้รับ   

8. 	โครงสร้างและการดำเนินงานของกองทรัสต์  
8.1 ให้อธิบายเกี่ยวกับโครงสร้างที่สำคัญของกองทรัสต์ โดยอธิบายขั้นตอน และกระบวนการตั้งแต่การยื่นคำขออนุญาตต่อสำนักงาน ก.ล.ต. การขายหน่วยทรัสต์ การตั้งกองทรัสต์ การโอนทรัพย์สินเข้ากองทรัสต์ 
สัญญาก่อตั้งทรัสต์ (อธิบายตามลำดับขั้นตอนที่เกิดขึ้นก่อนหลัง โดยควรมีแผนภาพประกอบคำอธิบายด้วย เพื่อให้ง่ายต่อความเข้าใจของผู้ลงทุน)
8.2 ให้สรุปสาระสำคัญของสัญญาก่อตั้งทรัสต์ เพื่อให้ผู้ลงทุนทราบถึงแนวทางการดำเนินงานของกองทรัสต์ เช่น การประชุมผู้ถือหน่วยทรัสต์ การขอมติผู้ถือหน่วยทรัสต์ รวมทั้งเรื่องที่จะต้องใช้มติพิเศษสิทธิและหน้าที่ของผู้ถือหน่วยทรัสต์ การคำนวณและเปิดเผยมูลค่าทรัพย์สินสุทธิ การรายงานต่าง ๆ การแก้ไขสัญญาก่อตั้งทรัสต์ การได้มาหรือจำหน่ายไปซึ่งทรัพย์สินหลัก การทำธุรกรรมกับบุคคลที่เกี่ยวโยงกัน เงื่อนไขในการเลิกกองทรัสต์
8.3 ให้ระบุว่า การบริหารจัดการกองทรัสต์จะอยู่ภายใต้ข้อกำหนดในสัญญาก่อตั้งทรัสต์ และช่องทาง
ที่ผู้ลงทุนจะสามารถขอดูสำเนาสัญญาก่อตั้งทรัสต์ได้
8.4 ในกรณีเป็นการเสนอขายหน่วยทรัสต์เพื่อการเพิ่มทุน ให้ระบุรายชื่อกลุ่มผู้ถือหน่วยทรัสต์สูงสุด 10 รายแรก พร้อมทั้งจำนวนหน่วยทรัสต์ที่ถือและสัดส่วนการถือหน่วยทรัสต์ล่าสุดก่อนการเสนอขายหน่วยทรัสต์ครั้งนี้  ทั้งนี้ ให้นับการถือหน่วยทรัสต์ของกลุ่มบุคคลเดียวกัน และผู้ถือหน่วยทรัสต์ที่อยู่ภายใต้ผู้มีอำนาจควบคุมเดียวกันเป็นกลุ่มเดียวกัน
 ในกรณีที่รายชื่อกลุ่มผู้ถือหน่วยทรัสต์ที่ปรากฏดังกล่าวข้างต้น ยังไม่แสดงถึงบุคคลที่เป็น
ผู้ถือหน่วยทรัสต์ที่แท้จริง เช่น รายชื่อผู้ถือหน่วยทรัสต์ที่แสดงไว้เป็น nominee account ให้ระบุชื่อบุคคลหรือกลุ่มบุคคลหลักที่เป็นผู้ถือหน่วยทรัสต์ที่แท้จริง เว้นแต่จะมีเหตุอันสมควรที่ทำให้ไม่อาจทราบผู้ถือหน่วยทรัสต์
ที่แท้จริงได้
8.5 ค่าธรรมเนียมและค่าใช้จ่ายของกองทรัสต์

9.	ผู้จัดการกองทรัสต์   
ให้แสดงข้อมูลเกี่ยวกับผู้จัดการกองทรัสต์ อย่างน้อยดังต่อไปนี้
(1) ข้อมูลทั่วไป
(2) ผู้ถือหุ้น ให้ระบุรายชื่อกลุ่มผู้ถือหุ้นดังต่อไปนี้ พร้อมทั้งจำนวนหุ้นที่ถือและสัดส่วนการถือหุ้นล่าสุด  ทั้งนี้ ให้นับผู้ถือหุ้นที่เกี่ยวข้องกันตามมาตรา 258 แห่งพระราชบัญญัติหลักทรัพย์และตลาดหลักทรัพย์ 
พ.ศ. 2535 และผู้ถือหุ้นที่อยู่ภายใต้ผู้มีอำนาจควบคุมเดียวกันเป็นกลุ่มเดียวกัน 
 (ก) กลุ่มผู้ถือหุ้นที่ถือหุ้นสูงสุด 10 รายแรก 
 (ข) กลุ่มผู้ถือหุ้นรายใหญ่ที่โดยพฤติการณ์มีอิทธิพลต่อการกำหนดนโยบายการจัดการหรือ
การดำเนินงานของผู้จัดการกองทรัสต์อย่างมีนัยสำคัญ เช่น มีการส่งบุคลากรเข้าเป็นกรรมการที่มีอำนาจจัดการ 
ในกรณีที่รายชื่อกลุ่มผู้ถือหุ้นที่ปรากฏข้างต้นยังไม่แสดงถึงบุคคลที่เป็นผู้ถือหุ้นที่แท้จริง เช่น รายชื่อ
ผู้ถือหุ้นที่แสดงไว้เป็น holding company หรือ nominee account  ให้ระบุชื่อบุคคล หรือกลุ่มบุคคลหลักที่เป็นผู้ถือหุ้นที่แท้จริง รวมทั้งธุรกิจหลักของบุคคลดังกล่าวด้วย เว้นแต่จะมีเหตุอันสมควรที่ทำให้ไม่อาจทราบ
ผู้ถือหุ้นที่แท้จริงได้  
(3) โครงสร้างการจัดการ
 ให้อธิบายโครงสร้างการบริหารจัดการของผู้จัดการกองทรัสต์  รายชื่อกรรมการและผู้บริหาร 
วุฒิการศึกษา ประสบการณ์ ที่เกี่ยวข้องกับการลงทุนหรือการบริหารจัดการทรัพย์สินกิจการโครงสร้างพื้นฐาน ขอบเขตอำนาจหน้าที่ของกรรมการแต่ละชุด หากกรรมการรายใดเป็นกรรมการอิสระให้ระบุให้ชัดเจน รวมทั้งให้ระบุหลักเกณฑ์ในการคัดเลือกกรรมการอิสระ ได้แก่ คุณสมบัติ และกระบวนการสรรหา
 นอกจากนี้ ให้ระบุข้อมูลของคณะกรรมการที่ปรึกษาการลงทุน ในเรื่ององค์ประกอบของคณะกรรมการ รายละเอียดของกรรมการแต่ละท่าน โดยเฉพาะกรรมการที่เป็นผู้ทรงคุณวุฒิหรือผู้มีประสบการณ์ในกิจการโครงสร้างพื้นฐาน ให้ระบุประสบการณ์การทำงาน และความเชี่ยวชาญที่เกี่ยวข้องกับกิจการโครงสร้างพื้นฐานที่กองทรัสต์ลงทุน 
(4) หน้าที่และความรับผิดชอบของผู้จัดการกองทรัสต์
(5) การบริหารจัดการ ให้อธิบายถึงหน้าที่และความรับผิดชอบของหน่วยงานที่รับผิดชอบงานด้านต่าง ๆ 
ที่เกี่ยวข้องกับการจัดการกองทรัสต์ รวมทั้งความพร้อมของบุคลากรในหน่วยงานดังกล่าว เช่น จำนวนบุคลากร ประสบการณ์ของบุคลากร เป็นต้น
(6) กระบวนการและปัจจัยที่ใช้พิจารณาตัดสินใจลงทุน รวมทั้งการบริหารจัดการกองทรัสต์
(7) ระบบในการติดตามดูแลผลประโยชน์ของกองทรัสต์
(8) ค่าตอบแทนผู้จัดการกองทรัสต์ ให้ระบุว่า ผู้จัดการกองทรัสต์จะได้รับค่าตอบแทนในลักษณะใด 
และอัตราใด รวมทั้งฐานและระยะเวลาในการคำนวณค่าตอบแทนดังกล่าว
(9) วิธีการและเงื่อนไขในการเปลี่ยนตัวผู้จัดการกองทรัสต์
(10) ในกรณีที่ทำหน้าที่บริหารจัดการกองทรัสต์อื่น ให้ระบุว่ามีกี่กองทรัสต์ และแต่ละกองทรัสต์ลงทุนในทรัพย์สินกิจการโครงสร้างพื้นฐานใด (พอสังเขป)  

10.	ทรัสตี
(1) ให้ระบุข้อมูลทั่วไปเกี่ยวกับทรัสตี เช่น  ชื่อ สถานที่ตั้งสำนักงานใหญ่ ประเภทธุรกิจ โทรศัพท์ โทรสาร Homepage (ถ้ามี)
(2) ให้ระบุหน้าที่และความรับผิดชอบในการเป็นทรัสตี
(3) ค่าธรรมเนียมที่ได้รับจากการทำหน้าที่ทรัสตี

11.	ค่าธรรมเนียมและค่าใช้จ่ายที่เรียกเก็บจากกองทรัสต์ 
ให้ระบุค่าใช้จ่ายที่เกี่ยวกับการจัดตั้งและเสนอขายกองทรัสต์ รวมทั้งอัตราและวิธีการเก็บค่าธรรมเนียมต่าง ๆ เช่น ค่าใช้จ่ายที่เกี่ยวข้องกับการลงทุน การจัดหาผลประโยชน์ การบริหารจัดการกองทรัสต์ การรายงานและสื่อสารกับผู้ลงทุน เป็นต้น  
	
12.	นโยบายการกู้ยืมเงิน

13.	นโยบายการจ่ายผลประโยชน์ และข้อจำกัด    
(1) ให้ระบุว่ากองทรัสต์มีนโยบายที่จะจ่ายผลประโยชน์ปีละอย่างน้อยกี่ครั้ง ในอัตราไม่น้อยกว่าเท่าใด และขั้นตอนและวิธีการในการจ่ายผลประโยชน์ รวมทั้งวิธีการคำนวณเงินที่จะนำมาจ่ายเป็นผลประโยชน์    
(2) ให้ระบุเงื่อนไขและข้อจำกัดในการจ่ายผลประโยชน์ และขั้นตอนวิธีการในการดำเนินการกับผลประโยชน์ในส่วนที่ไม่อาจจ่ายได้  

14.	ฐานะการเงินและผลการดำเนินงานของกองทรัสต์
ในกรณีเป็นการเพิ่มทุน ให้สรุปฐานะการเงิน ผลการดำเนินงาน และอัตราส่วนทางการเงินที่สำคัญของกองทรัสต์ในระยะ 3 ปีที่ผ่านมา (หรือเท่าที่มีการดำเนินงาน และปีปัจจุบันจนถึงไตรมาสล่าสุด) รวมทั้งอธิบายเชิงวิเคราะห์ และการเปลี่ยนแปลงที่สำคัญ และปัจจัยที่เป็นสาเหตุหรือมีผลต่อฐานะการเงินผลการดำเนินงานหรือ
การเปลี่ยนแปลงดังกล่าว รวมทั้งให้แนบงบการเงินไว้ท้ายแบบแสดงรายการข้อมูล              

15.	นโยบายการลงทุนในอนาคต   
ในกรณีที่กองทรัสต์มีโครงการที่จะลงทุนในทรัพย์สินกิจการโครงสร้างพื้นฐานเพิ่มเติมในอนาคต ให้ระบุนโยบายในการพิจารณาลงทุน รวมทั้งหากกองทรัสต์มี first right of refusal ในทรัพย์สินกิจการโครงสร้างพื้นฐานใด ให้ระบุรายละเอียด  

16.	ข้อมูลอื่นที่เกี่ยวข้อง	
ให้ระบุข้อมูลอื่นที่อาจมีผลกระทบต่อการตัดสินใจของผู้ลงทุนอย่างมีนัยสำคัญ  ทั้งนี้ รายการข้างต้น
เป็นเพียงรายการขั้นต่ำ โดยผู้จัดการกองทรัสต์ยังคงมีหน้าที่และความรับผิดชอบในการเปิดเผยข้อมูลให้ถูกต้อง และไม่ขาดข้อมูลที่ควรต้องแจ้งให้ผู้ลงทุนทราบเพื่อประกอบการตัดสินใจลงทุน
ให้อธิบายข้อผูกพันที่ให้คำมั่นไว้ในแบบแสดงรายการข้อมูลการเสนอขายหลักทรัพย์ รวมทั้งการปฏิบัติให้เป็นไปตามข้อผูกพันดังกล่าวในปีต่อ ๆ มา

ส่วนที่ 3
ข้อมูลเกี่ยวกับการเสนอขายหน่วยทรัสต์

1. รายละเอียดของหน่วยทรัสต์ที่เสนอขาย  
ให้ระบุรายละเอียด ได้แก่ มูลค่าที่ตราไว้ จำนวนหน่วย ราคาหน่วยที่เสนอขาย จำนวนเงินจองซื้อขั้นต่ำ
2. การจอง การจัดจำหน่าย และการจัดสรร 
(1)  วิธีการเสนอขายหน่วยทรัสต์
- ให้ระบุว่าเป็นการเสนอขายผ่านผู้จัดจำหน่ายหรือไม่
 - เงื่อนไขการเสนอขาย เป็นแบบรับประกันการจำหน่ายอย่างแน่นอนทั้งจำนวน (firm underwriting) หรือไม่รับประกันการจำหน่าย (best effort)
(2)  วิธีการขอรับหนังสือชี้ชวน และใบจองซื้อหน่วยทรัสต์   
 - ให้ระบุ ช่องทาง วัน เวลา สถานที่ ในการขอรับหนังสือชี้ชวนและใบจองซื้อหน่วยทรัสต์    
(3)  วันและวิธีการจองและการชำระเงินค่าจองซื้อหน่วยทรัสต์  
 - ให้ระบุวัน เวลา สถานที่จองซื้อหน่วยทรัสต์ วิธีการรับชำระค่าซื้อและช่องทางในการรับชำระเงินค่าจองซื้อ การเก็บรักษาค่าจองซื้อ
 - ให้ระบุข้อมูลเกี่ยวกับผู้จัดจำหน่าย เช่น ชื่อ ที่อยู่ หมายเลขโทรศัพท์ รวมทั้งค่าตอบแทนในการจัดจำหน่ายหน่วยทรัสต์      
(4)  วิธีการจัดสรรหน่วยทรัสต์
 - ให้ระบุหลักในการจัดสรรหน่วยทรัสต์ให้แก่ผู้จองซื้อ โดยระบุชื่อกลุ่มบุคคล และสัดส่วนหรือจำนวนหน่วยทรัสต์ที่จะได้รับจัดสรรอย่างชัดเจน  หากมีการแบ่งจำนวนหน่วยทรัสต์และเสนอขายผู้ลงทุนต่างประเทศให้ระบุด้วย 
 - ให้ระบุวิธีการจัดสรรในกรณีมีผู้จองซื้อหน่วยทรัสต์เกินกว่าที่เสนอขาย 
(5)  ข้อจำกัดการจัดสรรให้แก่กลุ่มบุคคลเดียวกัน และข้อจำกัดการถือ/โอนหน่วยทรัสต์   
 เนื่องจากประกาศว่าด้วยข้อกำหนดเกี่ยวกับการออกและเสนอขายหน่วยทรัสต์ และการเปิดเผยข้อมูลได้กำหนดข้อจำกัดในการถือหน่วยทรัสต์ไว้  ดังนั้น ผู้จัดการกองทรัสต์ต้องขอสงวนสิทธิที่จะไม่จัดสรรหน่วยทรัสต์ให้แก่บุคคลใดหรือกลุ่มบุคคลเดียวกันใดที่จะทำให้ไม่เป็นไปตามเกณฑ์ เช่น        
 -  การจัดสรรที่จะทำให้บุคคลใดหรือกลุ่มบุคคลเดียวกันใดถือหน่วยทรัสต์เกินร้อยละ 50 ของจำนวนหน่วยทรัสต์ที่จำหน่ายได้แล้วทั้งหมด หรือของจำนวนหน่วยทรัสต์ทั้งหมดของแต่ละชนิด (ในกรณีมีการแบ่งชนิดหน่วยทรัสต์)
รวมทั้งให้ระบุข้อจำกัดสิทธิของผู้ถือหน่วยทรัสต์ หากต่อมามีผู้ถือหน่วยทรัสต์ถือหน่วยทรัสต์เกินกว่าอัตราที่กำหนดว่า ผู้ถือหน่วยทรัสต์ดังกล่าวจะไม่มีสิทธิในการรับประโยชน์ตอบแทน และการใช้สิทธิออกเสียงลงคะแนนในส่วนที่ถือหน่วยทรัสต์เกินกว่าอัตราที่กำหนด โดยกองทรัสต์จะยกประโยชน์ตอบแทนส่วนดังกล่าวให้เป็นของผู้รับประโยชน์รายอื่น และถือว่าผู้ถือหน่วยทรัสต์ทั้งปวงรับทราบและยินยอมให้ดำเนินการแล้ว
 -  ให้แสดงข้อมูลด้วยว่า มีกฎหมาย กฎ หรือข้อกำหนดที่เกี่ยวข้องกับทรัพย์สินกิจการโครงสร้างพื้นฐานที่กองทรัสต์ลงทุน กำหนดอัตราการลงทุนของผู้ลงทุนต่างด้าวไว้หรือไม่ อย่างไร ในกรณีที่มีข้อกำหนดดังกล่าวผู้จัดการกองทรัสต์จะสงวนสิทธิในการจัดสรรหน่วยทรัสต์ให้กับผู้ลงทุนต่างด้าวเพื่อให้เป็นไปตามอัตราในกฎหมาย กฎ หรือข้อกำหนดนั้น 
(6) ขั้นตอน วิธีการคืนเงินค่าจองซื้อทั้งในกรณีที่ไม่สามารถจำหน่ายหน่วยได้ตามจำนวนที่กำหนด และในกรณีที่มีผู้จองซื้อที่ไม่ได้รับการจัดสรรเต็มจำนวน รวมทั้งระยะเวลาที่ผู้ลงทุนจะได้รับเงินค่าจองซื้อคืน  ทั้งนี้ หากการคืนเงินค่าจองซื้อเกินกว่าระยะเวลาที่กำหนด ให้ระบุด้วยว่ามีค่าปรับเท่าใด 
  
3. ราคาหน่วยทรัสต์ในตลาดรอง 
กรณีที่เป็นการเสนอขายหน่วยทรัสต์เพื่อเพิ่มทุนให้แสดงข้อมูลเกี่ยวกับราคาและมูลค่าการซื้อขายรายเดือนในรอบ 12 เดือน ที่ผ่านมาของหน่วยทรัสต์ดังกล่าว 
	ปี
	เดือน
	ราคาเฉลี่ย
	ราคาสูงสุด
	ราคาต่ำสุด
	มูลค่าการซื้อขายเฉลี่ยต่อวัน

	

	
	
	
	
	



4. ค่าใช้จ่ายต่าง ๆ ที่เกี่ยวข้องกับการเสนอขายในครั้งนี้  
ให้ประมาณค่าใช้จ่ายประเภทต่าง ๆ เป็นตัวเงิน และยอดรวมค่าใช้จ่ายที่เกี่ยวข้องกับการเสนอขายครั้งนี้  
	 



ส่วนที่ 4
การรับรองความถูกต้องของข้อมูล

1. การรับรองความถูกต้องของข้อมูลโดยผู้จัดการกองทรัสต์ 
1.1  ในกรณีเป็นการเสนอขายหน่วยทรัสต์ครั้งแรก
 1.1.1  กรรมการบริหารทุกคนให้ลงลายมือชื่อพร้อมประทับตราบริษัท (ถ้ามี) ในแบบแสดงรายการข้อมูล พร้อมทั้งมอบอำนาจให้บุคคลใดลงนามกำกับเอกสารในแบบแสดงรายการข้อมูลแทนด้วย โดยให้ใช้ข้อความและรูปแบบ ดังนี้  
“ข้าพเจ้าได้สอบทานข้อมูลในแบบแสดงรายการข้อมูลการเสนอขายหน่วยทรัสต์ฉบับนี้แล้ว และด้วยความระมัดระวังในฐานะกรรมการบริหารของบริษัท  ข้าพเจ้าขอรับรองว่า ข้อมูลดังกล่าวถูกต้องครบถ้วน เหมาะสม ไม่เป็นเท็จ ไม่ทำให้ผู้อื่นสำคัญผิด หรือไม่ขาดข้อมูลเพื่อใช้ประกอบการพิจารณา ที่ควรต้องแจ้งในสาระสำคัญ  
นอกจากนี้ ข้าพเจ้าขอรับรองว่า ข้าพเจ้าเป็นผู้รับผิดชอบต่อการจัดให้บริษัทมีระบบควบคุมภายในที่ดี และระบบการบริหารจัดการที่รัดกุมเพียงพอ ที่จะทำให้การเปิดเผยข้อมูลของบริษัทและกองทรัสต์
มีความถูกต้องครบถ้วน รวมทั้งเพื่อให้การจัดการกองทรัสต์เป็นไปตามสัญญาก่อตั้งทรัสต์ และประโยชน์ของกองทรัสต์
ในการนี้ เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่ข้าพเจ้าได้
รับรองความถูกต้องแล้ว ข้าพเจ้าได้มอบหมายให้.............................................เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ.......................................กำกับไว้ ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลแล้วดังกล่าวข้างต้น”  

	
	ชื่อ
	ตำแหน่ง
	ลายมือชื่อ

	ในฐานะผู้จัดการกองทรัสต์

1.1.2  กรรมการคนอื่นของบริษัทนอกจาก 1.1.1 ให้ลงลายมือชื่อพร้อมประทับตราบริษัท (ถ้ามี) 
ในแบบแสดงรายการข้อมูล พร้อมทั้งมอบอำนาจให้บุคคลใดลงนามกำกับเอกสารในแบบแสดงรายการข้อมูลแทนด้วย โดยให้ใช้ข้อความและรูปแบบ ดังนี้  
“ข้าพเจ้าได้สอบทานข้อมูลในแบบแสดงรายการข้อมูลการเสนอขายหน่วยทรัสต์ฉบับนี้แล้ว และด้วยความระมัดระวังในฐานะกรรมการบริษัท ข้าพเจ้าไม่มีเหตุอันควรสงสัยว่า ข้อมูลดังกล่าวไม่ถูกต้องครบถ้วน ไม่เหมาะสม เป็นเท็จ ทำให้ผู้อื่นสำคัญผิด หรือขาดข้อมูลเพื่อใช้ประกอบการพิจารณา ที่ควรต้องแจ้งในสาระสำคัญ 
ในการนี้ เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่ข้าพเจ้าได้สอบทานแล้ว และไม่มีเหตุอันควรสงสัยว่า ข้อมูลดังกล่าวไม่ถูกต้องครบถ้วน ไม่เหมาะสม เป็นเท็จ ทำให้ผู้อื่นสำคัญผิด หรือขาดข้อมูลเพื่อใช้ประกอบการพิจารณา ที่ควรต้องแจ้งในสาระสำคัญ ข้าพเจ้าได้มอบหมายให้...........................................................เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ....................................กำกับไว้ ข้าพเจ้าจะถือว่าไม่ใช่ข้อมูลที่ข้าพเจ้าได้สอบทานแล้วดังกล่าวข้างต้น”  

	ในฐานะผู้จัดการกองทรัสต์

หมายเหตุ  หากในวันที่ยื่นแบบแสดงรายการข้อมูลต่อสำนักงาน ก.ล.ต. มีเหตุจำเป็นที่ทำให้
บุคคลใด ยังไม่สามารถลงลายมือชื่อในแบบแสดงรายการข้อมูลได้ เมื่อเหตุดังกล่าวหมดสิ้นแล้ว ผู้เสนอขายหลักทรัพย์ต้องจัดให้บุคคลนั้นลงลายมือชื่อทันที  เว้นแต่เหตุที่ทำให้บุคคลดังกล่าวไม่สามารถลงลายมือชื่อได้เกิดจากการที่บุคคลดังกล่าวอยู่ในภาวะไม่สามารถรู้ผิดชอบหรือไม่สามารถบังคับตนเองได้ เนื่องจากเจ็บป่วย
ทางร่างกายหรือทางจิต หรือได้รับการผ่อนผันจากสำนักงาน ก.ล.ต. ในกรณีอื่นใดที่มีเหตุจำเป็นและสมควร 
ผู้เสนอขายหลักทรัพย์ไม่จำต้องจัดให้บุคคลดังกล่าวลงลายมือชื่อในแบบแสดงรายการข้อมูลและร่างหนังสือชี้ชวน

1.2  ในกรณีเป็นการเสนอขายหน่วยทรัสต์เพื่อการเพิ่มทุน
 1.2.1  กรรมการบริหารทุกคนและผู้ที่ดำรงตำแหน่งบริหารสูงสุดในสายงานที่รับผิดชอบการจัดทำ
งบการเงินของกองทรัสต์ ให้ลงลายมือชื่อพร้อมประทับตราบริษัท (ถ้ามี) ในแบบแสดงรายการข้อมูล พร้อมทั้งมอบอำนาจให้บุคคลใดลงนามกำกับเอกสารในแบบแสดงรายการข้อมูลแทนด้วย โดยให้ใช้ข้อความและรูปแบบ ดังนี้  
“ข้าพเจ้าได้สอบทานข้อมูลในแบบแสดงรายการข้อมูลการเสนอขายหน่วยทรัสต์ฉบับนี้แล้ว และด้วยความระมัดระวังในฐานะกรรมการบริหารของบริษัทหรือผู้ที่ดำรงตำแหน่งบริหารสูงสุดในสายงาน
ที่รับผิดชอบการจัดทำงบการเงินของกองทรัสต์ ข้าพเจ้าขอรับรองว่า ข้อมูลดังกล่าวถูกต้องครบถ้วน เหมาะสม ไม่เป็นเท็จ ไม่ทำให้ผู้อื่นสำคัญผิด หรือไม่ขาดข้อมูลเพื่อใช้ประกอบการพิจารณา ที่ควรต้องแจ้งในสาระสำคัญ”  นอกจากนี้ ข้าพเจ้าขอรับรองว่า 
(1) งบการเงินของกองทรัสต์และข้อมูลทางการเงินที่ประกอบเป็นส่วนหนึ่งของ
แบบแสดงรายการข้อมูลการเสนอขายหน่วยทรัสต์ ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน และกระแสเงินสดของกองทรัสต์แล้ว
(2) ข้าพเจ้าเป็นผู้รับผิดชอบต่อการจัดให้บริษัทมีระบบควบคุมภายในที่ดี และระบบการบริหารจัดการที่รัดกุมเพียงพอ ที่จะทำให้การเปิดเผยข้อมูลของบริษัทและกองทรัสต์มีความถูกต้องครบถ้วน รวมทั้งเพื่อให้การจัดการกองทรัสต์เป็นไปตามสัญญาก่อตั้งทรัสต์ และประโยชน์ของกองทรัสต์ 
ในการนี้ เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่ข้าพเจ้าได้รับรองความถูกต้องแล้ว ข้าพเจ้าได้มอบหมายให้.............................................เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ.......................................กำกับไว้ ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลแล้วดังกล่าวข้างต้น”  

	
	ชื่อ
	ตำแหน่ง
	ลายมือชื่อ

	
	1. ...................................
	........................................
	........................................

	
	2. ...................................
	........................................
	........................................

	
	3. ...................................
	........................................
	........................................

	      ในฐานะผู้จัดการกองทรัสต์  และในฐานะผู้ได้รับมอบหมายจากทรัสตีให้ดำเนินการแทนกองทรัสต์             (ให้แนบหนังสือมอบอำนาจจากทรัสตีมาพร้อมด้วย)

	
	ชื่อ
	ตำแหน่ง
	ลายมือชื่อ

	ผู้รับมอบอำนาจ
	........................................
	........................................
	........................................



	




1.2.2  กรรมการคนอื่นของบริษัทนอกจาก 1.2.1 ให้ลงลายมือชื่อพร้อมประทับตราบริษัท (ถ้ามี) 
ในแบบแสดงรายการข้อมูล พร้อมทั้งมอบอำนาจให้บุคคลใดลงนามกำกับเอกสารในแบบแสดงรายการข้อมูลแทนด้วย โดยให้ใช้ข้อความและรูปแบบ ดังนี้  
“ข้าพเจ้าได้สอบทานข้อมูลในแบบแสดงรายการข้อมูลการเสนอขายหน่วยทรัสต์ฉบับนี้แล้ว และด้วยความระมัดระวังในฐานะกรรมการบริษัท ข้าพเจ้าไม่มีเหตุอันควรสงสัยว่า ข้อมูลดังกล่าวไม่ถูกต้องครบถ้วน ไม่เหมาะสม เป็นเท็จ ทำให้ผู้อื่นสำคัญผิด หรือขาดข้อมูลเพื่อใช้ประกอบการพิจารณา 
ที่ควรต้องแจ้งในสาระสำคัญ 
ในการนี้ เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่ข้าพเจ้า
ได้สอบทานแล้ว และไม่มีเหตุอันควรสงสัยว่า ข้อมูลดังกล่าวไม่ถูกต้องครบถ้วน ไม่เหมาะสม เป็นเท็จ ทำให้ผู้อื่นสำคัญผิด หรือขาดข้อมูลเพื่อใช้ประกอบการพิจารณา ที่ควรต้องแจ้งในสาระสำคัญ ข้าพเจ้าได้มอบหมายให้........................................เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ...................................กำกับไว้ ข้าพเจ้าจะถือว่าไม่ใช่ข้อมูลที่ข้าพเจ้าได้สอบทานแล้วดังกล่าวข้างต้น”  

	
	ชื่อ
	ตำแหน่ง
	ลายมือชื่อ

	
	1. ...................................
	........................................
	........................................

	
	2. ...................................
	........................................
	........................................

	
	3. ...................................
	........................................
	........................................

	      ในฐานะผู้จัดการกองทรัสต์  และในฐานะผู้ได้รับมอบหมายจากทรัสตีให้ดำเนินการแทนกองทรัสต์             (ให้แนบหนังสือมอบอำนาจจากทรัสตีมาพร้อมด้วย)

	
	ชื่อ
	ตำแหน่ง
	ลายมือชื่อ

	ผู้รับมอบอำนาจ
	........................................
	........................................
	........................................





หมายเหตุ  หากในวันที่ยื่นแบบแสดงรายการข้อมูลต่อสำนักงาน ก.ล.ต. มีเหตุจำเป็นที่ทำให้บุคคลใด ยังไม่สามารถลงลายมือชื่อในแบบแสดงรายการข้อมูลได้ เมื่อเหตุดังกล่าวหมดสิ้นแล้ว ผู้เสนอขายหลักทรัพย์ต้องจัดให้บุคคลนั้นลงลายมือชื่อทันที  เว้นแต่เหตุที่ทำให้บุคคลดังกล่าวไม่สามารถลงลายมือชื่อได้เกิดจากการที่บุคคลดังกล่าวอยู่ในภาวะไม่สามารถรู้ผิดชอบหรือไม่สามารถบังคับตนเองได้ เนื่องจากเจ็บป่วย
ทางร่างกายหรือทางจิต หรือได้รับการผ่อนผันจากสำนักงาน ก.ล.ต. ในกรณีอื่นใดที่มีเหตุจำเป็นและสมควร ผู้เสนอขายหลักทรัพย์ไม่จำต้องจัดให้บุคคลดังกล่าวลงลายมือชื่อในแบบแสดงรายการข้อมูลและร่างหนังสือชี้ชวน
2. 
การรับรองการปฏิบัติหน้าที่ของที่ปรึกษาทางการเงิน 
 ผู้มีอำนาจลงนามผูกพันที่ปรึกษาทางการเงิน ให้ลงลายมือชื่อพร้อมประทับตราบริษัท (ถ้ามี) 
ในแบบแสดงรายการข้อมูล โดยให้ใช้ข้อความและรูปแบบ ดังนี้  
“ข้าพเจ้าในฐานะที่ปรึกษาทางการเงินของบริษัทที่เสนอขายหน่วยทรัสต์ ขอรับรองว่าข้าพเจ้าได้สอบทานข้อมูลในแบบแสดงรายการข้อมูลการเสนอขายหน่วยทรัสต์ฉบับนี้แล้ว และด้วยความระมัดระวังในฐานะที่ปรึกษาทางการเงิน  ข้าพเจ้าขอรับรองว่า ข้อมูลดังกล่าวถูกต้องครบถ้วน เหมาะสม ไม่เป็นเท็จ ไม่ทำให้ผู้อื่นสำคัญผิด หรือไม่ขาดข้อมูลเพื่อใช้ประกอบการพิจารณา ที่ควรต้องแจ้งในสาระสำคัญ”  
ในกรณีที่ที่ปรึกษาทางการเงินไม่สามารถตรวจสอบข้อมูลที่เกี่ยวข้องกับแบบแสดงรายการข้อมูลบางส่วน หรือเห็นว่าข้อมูลบางส่วนไม่ถูกต้องครบถ้วน ให้อธิบายเงื่อนไขไว้เพิ่มเติม เช่น  
“เว้นแต่ข้อมูลในเรื่อง....................ของแบบแสดงรายการข้อมูลการเสนอขายหน่วยทรัสต์ที่ข้าพเจ้าไม่สามารถให้ความเห็นได้ เนื่องจาก ........................................” (ไม่มีข้อมูลเพียงพอในการตรวจสอบ หรือไม่ได้รับความร่วมมือจากเจ้าของข้อมูล)” หรือ 
“เว้นแต่ข้อความในหน้า....................ซึ่งข้าพเจ้าเห็นว่าควรใช้ข้อความ....................แทน” 
ในกรณีที่ที่ปรึกษาทางการเงินนำข้อมูลจากบุคคลอื่นที่มีความเชี่ยวชาญในด้านนั้นมาอ้างอิง ให้ระบุข้อความเพิ่มเติมดังนี้ 
“เว้นแต่ข้อมูลในเรื่อง ............... ของแบบแสดงรายการข้อมูลการเสนอขายหน่วยทรัสต์ที่ข้าพเจ้าใช้ข้อมูลจาก...............................ซึ่งข้าพเจ้าเห็นว่าเป็นผู้เชี่ยวชาญในเรื่องนี้เป็นอย่างดี”  
 
	ชื่อ
	       ตำแหน่ง
	ลายมือชื่อ

	1. ............................................

	....................................

	2. ............................................
	.........................................
	....................................



